13. Demenspolitik 2021-2025 - efter høring (Åben)
Tidl. politisk behandling BY, 27.04.21, pkt. 12
Forventet sagsgang
SS-U, ØK, BY, høring, SS-U, ØK, BY
Lovgrundlag
SAGENS INDHOLD
Byrådet skal i denne sag tage stilling til Favrskov Kommunes demenspolitik for 2021-
2025 efter høring.
I 2019 blev der gennemført en undersøgelse af demensområdet med henblik på at identificere potentialer 
og opmærksomhedspunkter, som skulle danne grundlag for udarbejdelsen af en demenspolitik for 
Favrskov Kommune. I undersøgelsen, som blev godkendt af Byrådet i februar 2020, blev der identificeret 
12 potentielle udviklingsområder på demensområdet. De 12 udviklingsområder pegede bl.a. på et behov 
for en øget indsats inden for tidlig opsporing, viden om demens samt rådgivning til pårørende. 
Undersøgelsen vedlægges som bilag.
Demenspolitikken danner grundlag for en fortsat udvikling af kvaliteten i kommunens tilbud til personer med 
demenssygdom og deres pårørende. Politikken skal være det retningsgivende udgangspunkt for lederes 
og medarbejderes dialog og samarbejde med personer med demenssygdom, pårørende, politikere, 
foreninger, praktiserende læger og andre relevante samarbejdspartnere. 
Demenspolitikken baserer sig på visionen for Social og Sundhed ”Sammen om et sundt og værdigt liv” 
samt på [adresse] værdighedspolitik. Med demenspolitikken sætter Byrådet en tydelig retning 
for, hvordan borgere med demenssygdom og deres pårørende fortsat sikres hjælp og støtte i de forskellige 
faser af sygdomsforløbet.  
Politikken tager afsæt i fem konkrete fokusområder, som er defineret i den nationale demenshandlingsplan:

Tidlig opsporing og kvalitet i udredning og behandling
Favrskov Kommune vil blive endnu bedre til at opspore demens og komme tidligt i gang med 
udredning og en målrettet behandling. Dette øger mulighederne for at fastholde eller forbedre 
borgerens funktionsniveau, samtidig med, at der skabes bedre forudsætninger for et 
sammenhængende forløb for både borgeren og de pårørende.

Bedre kvalitet i pleje, omsorg og rehabilitering
[adresse] vil levere endnu højere kvalitet i pleje, omsorg og rehabilitering i form af 
målrettede tilbud tilpasset den enkelte borgers individuelle behov i alle stadier af sygdommen. Dette 
kan bl.a. øge den demensramte borgers livskvalitet og muligheder for at klare hverdagen.

Støtte og rådgivning til pårørende til mennesker med demens
Mange pårørende yder en stor indsats i form af praktisk hjælp, pleje og omsorg, samtidig med at de 
ofte giver afkald på store dele af deres sociale liv. [adresse] vil blive endnu bedre til at støtte 
og rådgive de pårørende, så de kan komme lettere igennem hverdagen. 
Byråd
22-06-2021 19:00
Sagsnr. EMN-2020-32732
DokID: 2430289
Sagsbehandler gila

Demensvenlige samfund og boliger
Favrskov Kommune vil blive endnu bedre til at gøre lokalområderne opmærksomme på, hvad 
demenssygdom er, så de kan hjælpe demensramte borgere, som derved fortsat kan færdes i 
lokalområdet på egen hånd. Derudover vil Favrskov Kommune arbejde målrettet med at sikre 
udbredelsen af demensvenlige boliger og byggerier.

Øget videns- og kompetenceniveau
Favrskov Kommune vil være ajour med den nyeste forskning på demensområdet og dedikere 
ressourcer til at omsætte det i praksis, så borgerne tilbydes en endnu bedre demensindsats. Det gøres 
bl.a. ved at samle demensindsatsen under én leder med fokus på at styrke det faglige niveau og det 
tværgående samarbejde.
Over de kommende år vil der blive arbejdet målrettet med at skabe resultater inden for hvert af de fem 
fokusområder. Arbejdet sker med udgangspunkt i en handleplan med konkrete initiativer for hvert 
fokusområde, som udarbejdes i efteråret 2021. Der nedsættes desuden en tværgående arbejdsgruppe, der 
skal sikre implementering af handleplanen. Social- og Sundhedsudvalget vil årligt blive forelagt en status 
på handleplanens initiativer.
Forslag til Favrskov Kommunes Demenspolitik 2021- 2025 er vedlagt som bilag.
VURDERING
Social og Sundhed vurderer, at forslaget til politikken udgør et værdifuldt fælles fundament for indsatsen 
og samarbejdet på demensområdet. Det gælder både inden for den kommunale organisation og i relation 
til bl.a. pårørende, frivillige og virksomheder. Politikken vil være med til at fastholde udvikling og kvalitet i 
tilbuddene for borgere med en demenssygdom og deres pårørende.
Social og Sundhed vurderer, at demenspolitikken desuden udgør et solidt grundlag for det daglige arbejde 
på tværs af kommunens fagområder herunder ældre-, aktivitets-, trænings- samt handicap- og 
psykiatriområdet.
De 12 opmærksomhedspunkter, som blev beskrevet i den tidligere udarbejdede undersøgelse af 
demensindsatsen i [adresse], er i stort omfang blevet adresseret i politikken. Det vedrører fx 
indsatser om løbende undervisning af medarbejdere, tidlig opsporing af demens, et demensvenligt samfund 
samt rådgivning til pårørende, som alle udgør en væsentlig del af politikken.
Forslag til Demenspolitik 2021-25 har været i høring hos Handicaprådet og Ældrerådet. Høringssvarene er 
vedlagt som bilag.
Handicaprådet udtrykker tilfredshed med, at handicap- og psykiatriområdet er inddraget i demenspolitikken. 
Rådet foreslår, at kommunerne samarbejder i KKR-regi om erfaringsudveksling, uddannelse af personale 
og evt. fælles drift af botilbud målrettet denne gruppe borgere. Social og Sundhed oplyser, at [adresse] 
Kommune også samarbejder med andre kommuner i [adresse] i regi af Demensfællesskabet Østjylland. 
Handicaprådet påpeger også vigtigheden af, at der er de fornødne personaleressourcer til at støtte 
borgerne i dagligdagen, således at demenssygdom forebygges og udsættes.
 
Ældrerådet bemærker, at politikken indeholder mange gode og relevante udviklingspunkter. Rådet foreslår, 
at der udarbejdes en vision for demensområdet. Social og Sundhed oplyser, at der tages udgangspunkt i 
visionen gældende for hele Social og Sundhed. Ældrerådet er af den opfattelse, at de fem fokusområder 
er godt beskrevne og har klare målsætninger for de fremadrettede indsatser.
ØKONOMI
Demenspolitik 2021-2025 har ingen umiddelbare økonomiske konsekvenser og planlægges udmøntet 
inden for de eksisterende økonomiske rammer. 
INDDRAGELSE
Ældrerådet og Handicaprådet er begge blevet inddraget i processen for udarbejdelse af demenspolitikken.
 
Undersøgelsen af demensområdet i [adresse], som danner grundlag for demenspolitikken, blev 
udarbejdet under inddragelse af borgere med demenssygdom og deres pårørende, interne og eksterne 
samarbejdspartnere samt Ældrerådet.
Forslaget til Demenspolitik 2021-2025 har været i høring hos Ældrerådet og Handicaprådet.
INDSTILLING
Direktøren for Social og Sundhed indstiller til Byrådet:
1.
At forslag til Demenspolitik 2021-2025 godkendes.
BESLUTNING
Social- og Sundhedsudvalget, 1. juni 2021: 
Fraværende: Ingen.
Indstilles godkendt med bemærkning om, at sætningen ”[adresse] vil være en kommune, hvor 
borgere med demenssygdom og deres pårørende kan leve et sundt og værdigt liv på trods af sygdommen” 
ændres til ”[adresse] vil være en kommune, hvor borgere med demenssygdom og deres 
pårørende, får de bedst mulige betingelser for at leve et sundt og værdigt liv på trods af sygdommen”.
Økonomiudvalget, 15. juni 2021:
Fraværende: Ingen
Indstillingen fra [adresse] og Sundhedsudvalget indstilles godkendt. 
Byråd, 22. juni 2021:
Fraværende: Ingen
Godkendt.
Bilag
1.
Demenspolitik 2021-2025 (2413029)
2.
Undersøgelse af demensområdet i [adresse] - December 2019 (126035)
3.
Høringssvar fra Handicaprådet (2435487)
4.
Høringssvar fra Ældrerådet (2434773)
